AMEA Dilçilik İnstitutu

Nəsimi adına Dilçilik İnstitutu — Azərbaycan Milli Elmlər Akademiyasının strukturuna daxil olan elmi təşkilat. İnstitutun hazırkı baş direktoru Nadir Məmmədlidir.Humanitar və İctimai Elmlər Bölməsinin onlayn Ümumi yığıncağı keçirilib.  science.gov.az saytı — 28.10.2021

 Tarixi 
1932-ci ildə Azərbaycan Dövlət Elmi-Tədqiqat İnstitutunun bazasında müstəqil Dil, Ədəbiyyat və İncəsənət İnstitutu, 1936-cı ildə birləşmiş Ədəbiyyat və Dil İnstitutu yaradılmışdır. 1945-ci ildə müstəqil Dilçilik İnstitutu yaradılmışdır. 1951-ci ildə Dilçilik və Ədəbiyyat İnstitutları yenidən birləşdirilmişdir. 1969-cu ilin sentyabrından Dilçilik İnstitutu yenidən müstəqil fəaliyyətə başlamışdır. 1973-cü ildə Dilçilik İnstitutuna görkəmli Azərbaycan şairi İmadəddin Nəsiminin adı verilmişdir.

 Fəaliyyət istiqamətləri 
Azərbaycan dilinin qaynaqları və inkişaf tarixi, Azərbaycan dilinin başqa türk dilləri və qohum olmayan dillərlə müqaisəli-tipoloji tədqiqi, Azərbaycanda yaşayan azsaylı xalqların dillərinin öyrənilməsi, çeşidli lüğətlərin hazırlanması, elmi-texniki terminologiyanın linqvistik məsələləri, nəzəri, tətbiqi dilçilik və onomastika məsələləri.

 Rəhbərləri 
 Yusif Mirbabayev (1945—1951)
 Ağamusa Axundov (1990—2011)
 Tofiq Hacıyev (2014—2015)
 Möhsün Nağısoylu (2015–2021)
 Nadir Məmmədli

 Nəşrləri 
 "Azərbaycan dili tarixi", (3 cilddə) fundamental monoqrafiyası;
 "Azərbaycan dilinin tarixi lüğəti", (2 cilddə);
 "Azərbaycan dialektoloji lüğəti", (2 cilddə);
 "Azərbaycan dilinin izahlı lüğəti", (3 cilddə);
 "Azərbaycan ədəbi dilinin tarixi", (4 cilddə);
 "Türk dillərinin müqayisəli-tarixi leksikologiyası", (3 cilddə);
 "Azərbaycan dilinin orfoqrafiya lüğəti" kimi əsərlər nəşr edilmiş və çapa hazırlanmışdır.

 Mənbə 
 Nəsimi adına Dilçilik İnstitutu
 İstinadlar 

 Xarici keçidlər 
 Nəsimi adına Dilçilik İnstitutu
 Аzərbaycan Milli Elmlər Akademiyası
 AMEA Mərkəzi Elmi Kitabxanası 
 AMEA Mərdəkan Dendrarisi 
 AMEA İnformasiya Texnologiyaları İnstitutu


Kateqoriya:Azərbaycanın elmi-tədqiqat institutları
Kateqoriya:1932-ci ildə Azərbaycanda yarananlar
Kateqoriya:Milli dil institutları
Kateqoriya:İmadəddin Nəsiminin şərəfinə adlandırılmış yerlər